100 मीटर रेस में बिमला सबसे तेज
महिलाएवं बाल विकास विभाग द्वारा बुधवार को राजीव गांधी खेल परिसर में एसडीएम सतबीर सिंह जांगू के मार्गदर्शन में आयोजित प्रतियोगिता में ब्लाक की महिलाओं के लिए खेलकूद प्रतियोगिता हुई। इस प्रतियोगिता में कार्यक्रम अधिकारी मोनिका खन्ना ने विजेताओं को पुरस्कार वितरित किए। उन्होंने कहा कि महिलाओं को खेलों के साथ साथ बेटी बचाओ-बेटी पढ़ाओ अभियान को सफल बनाने के लिए समाज में जागृति लानी चाहिए। उन्होंने कहा कि खेलों से ही स्वास्थ्य ठीक रहता है और सहनशीलता की भावना पैदा होती है। उन्होंने कहा कि महिलाओं की जागृति से समाज के दो परिवारों का सुधार संभव है। खंड स्तरीय 100 मीटर रेस में बिमला बहल प्रथम, दर्शना गोपालवास दूसरे तथा सावित्री गोपालवास तीसरे स्थान पर रही।
300 मीटर रेस में बाधो बहल प्रथम, सुमन हरियावास दूसरे तथा मुनेश कासनी खुर्द तीसरे स्थान पर रही। 400 मीटर दौड़ में सीतू चैहडक़लां पहले, सोनू चैहडक़लां दूसरे तथा पूजा चैहडक़लां तीसरे स्थान पर रही। पांच किलोमीटर साइकल दौड़ में रामरती नूनसर प्रथम, सरिता बहल दूसरे तथा बेगी बहल तीसरे स्थान पर रही। आलू रेस में संतोष प्रथम, कविता दूसरे तथा सुमन तीसरे स्थान पर रही। मटकी रेस में मीना प्रथम, बलजीत दूसरे तथा सरोज तीसरे स्थान पर रही। खंड स्तर का सर्वोत्तम माता पुरस्कार में आशा नूनसर प्रथम, सुनीता शेरला दूसरे तथा संजू कासनी खुर्द को तीसरे नंबर का पुरस्कार मिला है। सभी विजेताओं को नकद पुरस्कार देकर सम्मानित किया गया। इस मौके पर सीडीपीओ उषा रूपाली, डाॅ. अजय श्योराण, सुपरवाइजर प्रियंका, पूनम, सावित्री सहारण, सिलोचना लांबा, हेमलता लांबा, अनिता, डीपीई राकेश कुमार आदि थे।
बहल | चैहडक़लांमें बुधवार को बाबा बाड़ीनाथ चार दिवसीय क्रिकेट प्रतियोगिता का शुभारंभ किया गया। इसके मुख्यातिथि समाजसेवी कर्मवीर चैहडिय़ा थे। अपने संबोधन में चैहडिय़ा ने कहा कि ग्रामीण आंचल में छुपी प्रतिभाओं को निखारने के लिए इस प्रकार के आयोजन सराहनीय होते हैं। उन्होंने खिलाडिय़ों से खेल भावना से खेलते हुए लक्ष्य हासिल करने की सलाह दी। ग्रामवासियों के सहयोग से शुरू हुई इस प्रतियोगिता में 16 टीमें भाग ले रही हैं। उद्घाटन मैच मेजबान चैहड़ कलां सुरपुरा खुर्द के बीच खेला गया। पहले खेलते हुए सुरपुरा खुर्द की पूरी टीम आठ ओवर में 59 रन बनाकर आउट हो गई। जबाव में चैहडक़लां की टीम ने लक्ष्य का पीछा करते हुए 5 ओवर में 2 विकेट गंवाकर 52 रन बनाए। टीम के प्रहलाद ने सर्वाधिक 24 रन 2 विकेट लिए। दूसरे मैच में हसाण ने बिठण को हराते हुए 6 ओवर में अपने लक्ष्य को हासिल कर लिया। टूर्नामेंट आयोजन मंडल के विनोद उर्फ बसाऊ ने बताया कि दूसरे दिन भी क्षेत्र की महत्वपूर्ण टीमों के बीच मुकाबले होंगे
क्रिकेट प्रतियोगिता का उद्घाटन करते हुए समाज सेवी कर्मवीर चैहड़िया अन्य।
सीडीपीओ विभाग द्वारा करवाए गए खेलों की दौड़ स्पर्धा में भाग लेती बहल खंड की महिलाएं।
awa_Deva hin_Deva awa_Deva hin_Deva hin_Deva hin_Deva